
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2892 

29 Οκτωβρίου 2014 


ΑΠΟΦΑΣΕΙ Σ 

Αριθμ. Δ6Α 1144303 ΕΞ 2014 

Τροποποίηση και συμπλήρωση της υπ’ αριθμ. Δ6Α 
1112903 ΕΞ 2014/31-07-2014 (Β' 2153 και 2291) απόφα¬ 
σης της Γενικής Γραμματέως της Γενικής Γραμμα- 
τείας Δημοσίων Εσόδων του Υπουργείου Οικονομι¬ 
κών, περί μεταβίβασης εξουσιοδότησης υπογραφής 
«Με εντολή Γενικού Γραμματέα Δημοσίων Εσόδων» 
στους Προϊσταμένους Γενικών Διευθύνσεων, Διευ¬ 
θύνσεων, Υποδιευθύνσεων, Τμημάτων και Αυτοτελών 
Τμημάτων, καθώς και στους Υπευθύνους Αυτοτελών 
Γ ραφείων και Γ ραφείων της Κεντρικής Υπηρεσίας και 
των Ειδικών Αποκεντρωμένων Υπηρεσιών της Γ ενι¬ 
κής Γραμματείας Δημοσίων Εσόδων. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της υποπαραγράφου Ε.2. της παραγράφου Ε του 
άρθρου πρώτου του Ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016 - 
Επείγοντα Μέτρα Εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» (Α' 222), όπως τροποποιήθηκε, συμπληρώθηκε 
και ισχύει και ειδικότερα της υποπερίπτωσης β' της πε¬ 
ρίπτωσης 4 αυτής, όπως αναριθμήθηκε με τις διατάξεις 
της περ. 1 της υποπαραγράφου Β.1 της παραγράφου Β 
του άρθρου πρώτου του Ν. 4152/2013 «Επείγοντα μέ¬ 
τρα εφαρμογής των νόμων 4046/2012, 4093/2012 και 
4127/2013» (Α' 107), καθώς και των άρθρων 3 και 4 του 
Ν. 4174/2013 «Φορολογικές διαδικασίες και άλλες δια¬ 
τάξεις.» (Α' 170), όπως ισχύουν. 

β) Της παρ. 9 του άρθρου 13 του Ν. 4111/2013 «Συνταξι- 

οδοτικές ρυθμίσεις, τροποποιήσεις του Ν. 4093/2012,. 

και άλλες επείγουσες ρυθμίσεις» (Α' 18). 

γ) Του άρθρου 3 του Ν. 4281/2014 «Μέτρα στήριξης 
και ανάπτυξης της ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις» 
(Α' 160). 

δ) Του π.δ. 284/1988 «Οργανισμός του Υπουργείου Οι¬ 
κονομικών» (Α' 128 και 165). 

ε) Του π.δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 


και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία τους σε Υπουργείο Οικονομίας, Ανταγω¬ 
νιστικότητας και Ναυτιλίας, μετατροπή του Υπουργείου 
Μακεδονίας-Θράκης σε Γενική Γραμματεία Μακεδονί- 
ας-Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(Α' 213) και του π.δ. 189/2009 «Καθορισμός και ανακατα¬ 
νομή αρμοδιοτήτων των Υπουργείων» (Α' 221). 

στ) Της υπ’ αριθμ. Δ6Α 1058824 ΕΞ2014/08-04-2014 
απόφασης του Γ ενικού Γ ραμματέα Δημοσίων Εσόδων 
του Υπουργείου Οικονομικών «Ανακαθορισμός της εσω¬ 
τερικής διάρθρωσης και των αρμοδιοτήτων οργανικών 
μονάδων της Γ ενικής Γ ραμματείας Δημοσίων Εσόδων 
του Υπουργείου Οικονομικών και μετονομασία ορισμέ¬ 
νων από αυτές» (Β' 865, Β' 1079 και Β' 1846), όπως τρο¬ 
ποποιήθηκε και ισχύει. 

ζ) Του π.δ. 111/2014 «Οργανισμός του Υπουργείου Οι¬ 
κονομικών» (Α' 178). 

η) Τ ις αποφάσεις της Γ ενικής Γ ραμματέως της Γ ενι¬ 
κής Γ ραμματείας Δημοσίων Εσόδων, περί καθορισμού 
έναρξης λειτουργίας των Υπηρεσιών της Γ.Γ.Δ.Ε.: 
αα) Δ6Α1107671ΕΞ2014/22-7-2014 (Β' 2003), 
ββ) Δ6Α1126968 ΕΞ2014/16-9-2014 (Β' 2484) και 
γγ) Δ6Α1134145ΕΞ2014/02-10-2014 (Β' 2650). 
θ) Των άρθρων 50, 51, 52, 54 και 90 του Κώδικα νομο¬ 
θεσίας για την Κυβέρνηση και Κυβερνητικά Όργανα, ο 
οποίος κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98). 

ι) Του άρθρου 81 του Ν. 1892/1990 «Για τον εκσυγχρο¬ 
νισμό και την Ανάπτυξη και άλλες διατάξεις» (Α' 101). 

2. Την υπ’ αριθμ. Δ6Α1153490 ΕΞ 2013/8-10-2013 απόφα¬ 
ση του Γ ενικού Γ ραμματέα Δημοσίων Εσόδων «Μετονο¬ 
μασία, συγχώνευση, ανακαθορισμός των αρμοδιοτήτων 
και της εσωτερικής διάρθρωσης Διευθύνσεων Γ ενικών 
Διευθύνσεων της Γ ενικής Γ ραμματείας Δημοσίων Εσό¬ 
δων του Υπουργείου Οικονομικών» (Β' 2579). 

3. Την υπ’ αριθμ. 1086421/2042/0006/30-11-1990 κοινή 
απόφαση των Υπουργών Προεδρίας της Κυβέρνησης 
και Οικονομικών «Εξαίρεση διοικητικών πράξεων ή εγ¬ 
γράφων του Υπουργείου Οικονομικών από τον περιο¬ 
ρισμό των υπογραφών της παρ. 1 του άρθρου 81 του 
Ν. 1892/1990» (Β' 756). 

4. α) Τα έγγραφα αριθμ.: 

αα) 5183/Α11/21-08-2014 και 5383/Α11/05-09-2014, της 
Αναπληρώτριας Προϊστάμενης της Ελεγκτικής Υπηρε¬ 
σίας Τελωνείων (ΕΛ.Υ.Τ.) Αττικής, 

ββ) 3086/ 04-09-2014, της Αναπληρώτριας Προϊστα- 
μένης της Ελεγκτικής Υπηρεσίας Τελωνείων (ΕΛ.Υ.Τ.) 
Θεσσαλονίκης, 

γγ) 30/002/7515/10-09-2014 και 30/002/7601/12-09-2014, 
του Προϊσταμένου της Γενικής Διεύθυνσης Γ.Χ.Κ. 

β) Τα μηνύματα ηλεκτρονικής αλληλογραφίας: 

αα) Το από 04-09-2014, του Προϊσταμένου της Διεύ¬ 
θυνσης Διαχείρισης Ανθρώπινου Δυναμικού της Γ ενικής 
Διεύθυνσης Ηλεκτρονικής Διακυβέρνησης και Ανθρώπι¬ 
νου Δυναμικού και το από 13-10-2014, του Προϊσταμένου 
του Τμήματος Α' - Μητρώου, Δικαιωμάτων και Υποχρε¬ 
ώσεων Προσωπικού της ίδιας Διεύθυνσης. 

ββ) Το από 08-09-2014, του Προϊσταμένου του Τμή¬ 
ματος Δ'-Συντονισμού Επιχειρησιακών Τμημάτων της 
Υποδιεύθυνσης της Υ.Ε.Δ.Δ.Ε. 

γγ) Τα από 06-10-2014 και από 17-10-2014, της Διεύ¬ 
θυνσης Τεχνικής Υποστήριξης Εργαστηρίων της Γ ενικής 
Διεύθυνσης Γ.Χ.Κ. 

5. Την παρ. 3 του άρθρου 6 της υπ’ αριθμ. 30/009/517/ 
2012/15-11-2012 απόφασης του Υφυπουργού Οικονομι¬ 
κών «Διαδικασίες έκδοσης των Δελτίων Χημικής Ανά¬ 
λυσης, των χρονικών ορίων φύλαξης των τελωνειακών 
δειγμάτων από τις Υπηρεσίες του Γ ενικού Χημείου του 
Κράτους και διαδικασίες αμφισβητήσεων των αποτελε¬ 
σμάτων εργαστηριακής εξέτασης» (Β' 3256). 

6. Την υπ’ αριθμ. Δ6Α 1015213 ΕΞ 2013/28-1-2013 από¬ 
φαση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών» (Β' 130 και Β' 372), όπως 
τροποποιήθηκε, συμπληρώθηκε και ισχύει. 

7. Την υπ’ αριθμ. Δ6Α 1112903 ΕΞ 2014/31-07-2014 από¬ 
φαση της Γ ενικής Γ ραμματέως της Γ ενικής Γ ραμματείας 
Δημοσίων Εσόδων του Υπουργείου Οικονομικών «Μετα¬ 
βίβαση εξουσιοδότησης υπογραφής «Με εντολή Γ ενικού 
Γ ραμματέα Δημοσίων Εσόδων» στους Προϊσταμένους 
Γενικών Διευθύνσεων, Διευθύνσεων, Υποδιευθύνσεων, 
Τμημάτων και Αυτοτελών Τμημάτων, καθώς και στους 
Υπευθύνους Αυτοτελών Γραφείων και Γραφείων της 
Κεντρικής Υπηρεσίας και των Ειδικών Αποκεντρωμένων 
Υπηρεσιών της Γ ενικής Γ ραμματείας Δημοσίων Εσόδων» 
(Β' 2153 και 2291). 

8. Την υπ’ αριθμ. 30/002/7491/08-09-2014 απόφαση της 
Γ ενικής Γ ραμματέως της Γ ενικής Γ ραμματείας Δημοσί¬ 
ων Εσόδων του Υπουργείου Οικονομικών «Εξουσιοδότη¬ 
ση υπογραφής «Με εντολή Γ ενικού Γ ραμματέα Δημοσί¬ 
ων Εσόδων» στον Προϊστάμενο της Γ ενικής Διεύθυνσης 
του Γ ενικού Χημείου του Κράτους (Γ.Χ.Κ.)» (Β' 2545). 

9. Την υπ’ αριθμ. 20 της 25ης Ιουνίου 2014 πράξη του 
Υπουργικού Συμβουλίου «Επιλογή και διορισμός Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών» (ΥΟΔΔ 360). 

10. Την ανάγκη να τροποποιηθεί, να συμπληρωθεί 
και να επικαιροποιηθεί η υπ’ αριθμ. Δ6Α1112903ΕΞ2014/ 
31-07-2014 απόφαση της Γενικής Γραμματέως της Γε¬ 
νικής Γ ραμματείας Δημοσίων Εσόδων, προκειμένου να 
διασφαλισθεί η εύρυθμη και αποτελεσματική λειτουρ¬ 
γία των Υπηρεσιών της Γ ενικής Γ ραμματείας Δημοσίων 
Εσόδων του Υπουργείου Οικονομικών. 


11. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Τροποποιούμε και συμπληρώνουμε την υπ’ αριθμ. 
Δ6Α 1112903 ΕΞ2014/31 -07-2014 (Β' 2153 και 2291) από¬ 
φασή μας, ως κατωτέρω: 

1. Τροποποιούμε και συμπληρώνουμε το θέμα αυτής, 
ως εξής: 

«Μεταβίβαση εξουσιοδότησης υπογραφής «Με εντολή 
Γ ενικού Γ ραμματέα Δημοσίων Εσόδων» στους Προϊστα¬ 
μένους Γ ενικών Διευθύνσεων, Διευθύνσεων, Υποδιευθύν¬ 
σεων, Τμημάτων και Αυτοτελών Τμημάτων, καθώς και 
στους Υπευθύνους Αυτοτελών Γ ραφείων και Γ ραφείων 
της Κεντρικής Υπηρεσίας και των Ειδικών Αποκεντρω¬ 
μένων και Περιφερειακών Υπηρεσιών της Γ ενικής Γ ραμ¬ 
ματείας Δημοσίων Εσόδων». 

2. Αντικαθιστούμε το πρώτο εδάφιο του αποφασιστι¬ 
κού της απόφασης, ως εξής: 

«Μεταβιβάζουμε στους Προϊσταμένους Γ ενικών Διευ¬ 
θύνσεων, Διευθύνσεων, Υποδιευθύνσεων, Τμημάτων και 
Αυτοτελών Τμημάτων, καθώς και στους Υπευθύνους 
Αυτοτελών Γ ραφείων και Γ ραφείων της Κεντρικής Υπη¬ 
ρεσίας και των Ειδικών Αποκεντρωμένων και Περιφε¬ 
ρειακών Υπηρεσιών της Γ ενικής Γ ραμματείας Δημοσίων 
Εσόδων (Γ.Γ.Δ.Ε.) την εξουσιοδότηση να υπογράφουν 
«Με εντολή Γενικού Γραμματέα Δημοσίων Εσόδων», 
αποφάσεις, εντολές, άλλες διοικητικές πράξεις ή άλλα 
έγγραφα για θέματα αρμοδιότητάς μας, ως ακολούθως:» 

3. Αντικαθιστούμε την περίπτωση γ' της παραγράφου 
Α' του άρθρου 1, ως εξής: 

«Α.γ) Χορήγηση κανονικών και λοιπών αδειών, οι οποί¬ 
ες χορηγούνται με πράξη επί του σχετικού εντύπου, 
στους Προϊσταμένους των Διευθύνσεων της Κεντρικής 
Υπηρεσίας (Κ.Υ.) και των Ειδικών Αποκεντρωμένων Υπη¬ 
ρεσιών, στους Προϊσταμένους των Αυτοτελών Τμημά¬ 
των και στους Υπευθύνους των Αυτοτελών Γ ραφείων, 
που υπάγονται στην Γενική Διεύθυνση, καθώς και του 
προσωπικού του Γραφείου Υποστήριξης αυτών». 

4. Αντικαθιστούμε τις περιπτώσεις δ' και ε' της υποπα- 
ραγράφου 1 της παραγράφου Β' του άρθρου 1, ως εξής: 

«Β.Ι.δ) Ερωτήματα προς τα Υπηρεσιακά Συμβούλια 
και αποφάσεις: 

αα) Χορήγησης αδειών χωρίς αποδοχές (παρ. 2 έως 
6 του άρθρου 51 του Ν. 3528/2007-Α' 26). 

ββ) Χορήγησης άδειας υπηρεσιακής εκπαίδευσης (άρ¬ 
θρο 58 του Ν. 3528/2007). 

ε) Αποφάσεις μετακίνησης εκτός έδρας, στο εσω¬ 
τερικό, για εκτέλεση υπηρεσίας ή για εκπαιδευτικούς 
σκοπούς (ως εκπαιδευτών ή εκπαιδευομένων): 

αα) των Προϊσταμένων Διευθύνσεων, Υποδιευθύνσεων, 
Τμημάτων και Αυτοτελών Τμημάτων και των Υπευθύνων 
Αυτοτελών Γ ραφείων και Γ ραφείων της Κεντρικής Υπη¬ 
ρεσίας και των Ειδικών Αποκεντρωμένων Υπηρεσιών, 
εκτός των περιπτώσεων που η εξουσιοδότηση υπογρα¬ 
φής μεταβιβάζεται, με την παρούσα, σε άλλο όργανο, 

ββ) των υπηρετούντων σε θέσεις του Γ ραφείου του 
Γ ενικού Γ ραμματέα της Γ ενικής Γ ραμματείας Δημοσίων 
Εσόδων και 

γγ) των Προϊσταμένων των Περιφερειακών Χημικών 
Υπηρεσιών και 

δδ) των Προϊσταμένων των Δ.Ο.Υ., καθώς και των Υπο¬ 
διευθύνσεων Δ.Ο.Υ., μέχρι την πλήρη λειτουργία των 
Φορολογικών Περιφερειών της Γ ενικής Διεύθυνσης Φο¬ 
ρολογικής Διοίκησης». 

5. Αντικαθιστούμε την περίπτωση γ' της υποπαρα- 
γράψου 2 της παραγράφου Β' του άρθρου 1, ως εξής: 

«Β.2.γ) Χορήγηση κανονικών και λοιπών αδειών, οι 
οποίες χορηγούνται με πράξη επί του σχετικού εντύ¬ 
που, στους Προϊσταμένους των Δ.Ο.Υ., μέχρι την πλήρη 
λειτουργία των Φορολογικών Περιφερειών της Γενικής 
Διεύθυνσης Φορολογικής Διοίκησης». 

6. Προσθέτουμε περίπτωση στ' στην υποπαράγραφο 
4 της παραγράφου Β' του άρθρου 1, ως εξής: 

«Β.4.στ) Χορήγηση κανονικών και λοιπών αδειών, οι 
οποίες χορηγούνται με πράξη επί του σχετικού εντύπου, 
στους Προϊσταμένους των Χημικών Υπηρεσιών». 

7. Αντικαθιστούμε τις περιπτώσεις δ' και η' της υποπα- 
ραγράφου 1 της παραγράφου Α' του άρθρου 2, ως εξής: 

«Α.Ι.δ) Αλληλογραφία με Υπηρεσίες της Γ.Γ.Δ.Ε. και εν 
γένει του Υπουργείου Οικονομικών, με Νομικά Πρόσωπα 
Δημοσίου ή Ιδιωτικού Δικαίου, συλλογικά όργανα του 
δημόσιου ή ιδιωτικού τομέα και άλλα, για τρέχοντα 
υπηρεσιακά θέματα, αρμοδιότητάς τους, καθώς και 
αλληλογραφία ή υποβολή ερωτημάτων σε Υπηρεσίες 
άλλων Υπουργείων για ίδια θέματα». 

«Α.Ι.η) Χορήγηση κανονικών και λοιπών αδειών, οι 
οποίες χορηγούνται με πράξη επί του σχετικού εντύ¬ 
που, στους Προϊσταμένους των Υποδιευθύνσεων, των 
Τμημάτων, Αυτοτελών Τμημάτων και στους Υπευθύνους 
Αυτοτελών Γ ραφείων και Γ ραφείων της Διεύθυνσης, 
καθώς και στους υπαλλήλους αυτής». 

8. Αντικαθιστούμε τις υποπεριπτώσεις ιι', ιαια' της πε¬ 
ρίπτωσης β' της υποπαραγράφου 4 της παραγράφου Β' 
του άρθρου 2, διαγράφουμε την υποπερίπτωση ιβιβ' της 
ίδιας περίπτωσης, προσθέτουμε υποπερίπτωση στστ' 
στην περίπτωση στ' και αντικαθιστούμε την περίπτωση 
ιγ' της ίδιας υποπαραγράφου, ως εξής: 

«4.β)ιι) χορήγησης λοιπών αδειών, για το προσωπικό 
αρμοδιότητας της Διεύθυνσης, εκτός των περιπτώσεων 
που η εξουσιοδότηση υπογραφής μεταβιβάζεται, με την 
παρούσα, σε άλλο όργανο. 

ιαια) χορήγησης των αδειών των παρ. 1, 2 και 4 του 
άρθρου 52, της παρ. 2 του άρθρου 53 του Ν. 3528/2007, 
καθώς και της παρ. 8 του άρθρου 30 του Ν. 3731/2008 
(Α' 263): 

ί. Στους Προϊσταμένους Γενικών Διευθύνσεων, Διευ¬ 
θύνσεων, Υποδιευθύνσεων, Τμημάτων, Αυτοτελών Τμη¬ 
μάτων, στους Υπευθύνους Αυτοτελών Γραφείων και 
Γραφείων της Κεντρικής Υπηρεσίας και στους υπαλ¬ 
λήλους αυτών, καθώς και στους Προϊσταμένους Διευ¬ 
θύνσεων των Ειδικών Αποκεντρωμένων Υπηρεσιών. 

μ. Στους Προϊσταμένους των Χημικών Υπηρεσιών. 

μι. Στους Προϊσταμένους των Δ.Ο.Υ., μέχρι την πλήρη 
λειτουργία των Φορολογικών Περιφερειών της Γ ενικής 
Διεύθυνσης Φορολογικής Διοίκησης». 

«4.στ) στστ) την στελέχωση του Γραφείου του Γε¬ 
νικού Γραμματέα της Γενικής Γραμματείας Δημοσίων 
Εσόδων». 

«4.ιγ) Αποφάσεις μετακίνησης εκτός έδρας, στο εσω¬ 
τερικό, για εκτέλεση υπηρεσίας ή για εκπαιδευτικούς 
σκοπούς (ως εκπαιδευτών ή εκπαιδευομένων): 

αα) των υπαλλήλων που υπηρετούν στην Κεντρική 
Υπηρεσία και στις Ειδικές Αποκεντρωμένες Υπηρεσίες, 
εκτός των περιπτώσεων που η εξουσιοδότηση υπογρα¬ 
φής μεταβιβάζεται, με την παρούσα, σε άλλο όργανο. 

ββ) των Προϊσταμένων Τμημάτων, Αυτοτελών Τμημά- 
των, των Υπευθύνων Αυτοτελών Γ ραφείων και Γ ραφείων 


των Δ.Ο.Υ., καθώς και των υπαλλήλων αυτών, μέχρι την 
πλήρη λειτουργία των Φορολογικών Περιφερειών της 
Γ ενικής Διεύθυνσης Φορολογικής Διοίκησης». 

9. Αντικαθιστούμε την υποπαράγραφο 7 της παρα¬ 
γράφου Β' του άρθρου 2, ως εξής: 

«7. Στον Προϊστάμενο της Διεύθυνσης Φ.Π.Α. 
Αποφάσεις επιστροφών Φ.Π.Α. σε κοινοτικές επιχει¬ 
ρήσεις και επιχειρήσεις τρίτων χωρών, καθώς και πρά¬ 
ξεις διορθωτικού προσδιορισμού του φόρου για ποσά 
Φ.Π.Α. που επεστράφησαν αδικαιολογήτως, μέχρι την 
ισχύ του νέου Οργανογράμματος της Γ.Γ.Δ.Ε., οπότε οι 
προαναφερθείσες αποφάσεις και πράξεις υπογράφο¬ 
νται από τον Προϊστάμενο της Υπηρεσίας, στην οποία 
μεταφέρεται και η αρμοδιότητα». 

10. Αντικαθιστούμε, από 29/10/2014, τις υποπαραγρά- 
φους 12 έως 17 της παραγράφου Β' του άρθρου 2 με 
υποπαραγράφους 12 έως 14, ως εξής: 

«Β.12. Στον Προϊστάμενο της Διεύθυνσης Αλκοόλης 
και Τροφίμων 

α) Αλληλογραφία σχετικά με τον έλεγχο των μηνιαίων 
ή ετήσιων δηλώσεων οινοπνευματοποιών Β' κατηγορίας, 
αποσταγματοποιών, ποτοποιών, ετήσιων οινοπνευματοποι- 
ών Α' κατηγορίας, των εκκαθαρίσεων των πρώτων υλών, 
στις οποίες έγινε κατεργασία απ’ αυτούς και των έκτακτων 
ελέγχων που γίνονται στα εργοστάσια των ανωτέρω. 

β) Κάθε αλληλογραφία που αφορά στην εποπτεία 
και στον έλεγχο των εργοστασίων και γενικά επιχειρή¬ 
σεων επιτηδευματιών, οι οποίες περιλαμβάνονται στις 
διατάξεις του Ν. 2969/2001, καθώς και γενικότερα στην 
αρμοδιότητα της Διεύθυνσης. 

γ) Επιβολή στους οινοπνευματοποιούς, γενικά, ποτο- 
ποιούς και λοιπούς εργοστασιάρχες, υποχρεώσεων και 
κανονισμών, σχετικά με τη λειτουργία των επιχειρήσεών 
τους. 

δ) Καθορισμός λεπτομερειών έκδοσης πιστοποιητικών 
γνησιότητας και ηλικίας της εξαγόμενης αιθυλικής αλ¬ 
κοόλης, αποσταγμάτων και αλκοολούχων, γενικά, ποτών. 

ε) Έγκριση και καθορισμός όρων μετουσίωσης μεθυ- 
λικής αλκοόλης. 

στ) Καθορισμός τρόπου μετουσίωσης κάθε είδους 
αλκοόλης (εκτός αιθανόλης) εγχώριας ή εισαγόμενης 
από το εξωτερικό. 

ζ) Χορήγηση αδειών κατεργασίας πρώτων υλών για 
παραγωγή αιθυλικής αλκοόλης, από αυτές που δεν χρη¬ 
σιμοποιούνται συνήθως. 

η) Κάθε αλληλογραφία που αφορά στους αποσταγ- 
ματοποιούς, που παράγουν αποστάγματα και προϊόντα 
απόσταξης από τις πρώτες ύλες, που προβλέπονται από 
τις διατάξεις της κείμενης νομοθεσίας και σύμφωνα 
με αυτές, καθώς και στους ποτοποιούς που παράγουν 
αποστάγματα και προϊόντα απόσταξης με αρωμάτιση 
αιθυλικής αλκοόλης, αποσταγμάτων κ.λπ. 
θ) Αποφάσεις καταστροφής βύνης, 
ι) Αλληλογραφία σχετικά με τον έλεγχο των μηνιαίων 
δηλώσεων των βυνοποιείων - ζυθοποιείων, οινοποιείων, 
εργοστασίων παραγωγής ζυμών αρτοποιίας, σταφιδί¬ 
νης, αμυλοσιροπίου. 

13. Στον Προϊστάμενο της Διεύθυνσης Ενεργειακών, 
Βιομηχανικών και Χημικών Προϊόντων 
α) Σύνταξη εκθέσεων προς την Ευρωπαϊκή Επιτροπή 
για την ποιότητα των βενζινών και των πετρελαίων που 
κυκλοφορούν στην αγορά. 

β) Υποβολή προτάσεων εναρμονισμένης ταξινόμησης 
και επισήμανσης του Κανονισμού 1272/2008/ΕΚ. 

γ) Γνωστοποίηση εξαγωγών, σύμφωνα με τον Κανο¬ 
νισμό (ΕΚ) υπ’ αριθμ. 689/2008. 

δ) Χορήγηση άδειας για σκοπούς που δεν απαγορεύ¬ 
ονται από τη Σύμβαση για τα χημικά όπλα. 

ε) Έγκριση άδειας για εξαγωγή προϊόντων διττής 
χρήσης. 

14. Στον Προϊστάμενο της Διεύθυνσης Σχεδιασμού, 
Υποστήριξης Εργαστηρίων και Χημικοτεχνικής Δασμο¬ 
λογίου: 

α) Παροχή οδηγιών προς τις Υπηρεσίες του Γ.Χ.Κ. για 
την εφαρμογή του Συστήματος Διαχείρισης Ποιότητας. 

β) Αποστολή προς τις Υπηρεσίες του Γ.Χ.Κ. νέων εκ¬ 
δόσεων των εγγράφων και εντύπων του Συστήματος 
Διαχείρισης Ποιότητας. 

γ) Αλληλογραφία με φορείς διαπίστευσης και διορ¬ 
γάνωσης διεργαστηριακών εξετάσεων. 

δ) Διαδικαστικές ενέργειες για την έκδοση απο¬ 
φάσεων σύστασης, συγκρότησης και ορισμού μελών 
επιτροπών σχετικά με την εκτέλεση προμηθειών που 
πραγματοποιούνται σε βάρος του προϋπολογισμού του 
Ε.Τ.Ε.Π.Π.Α.Α. 

ε) Ερωτήματα και Εισηγήσεις στην Ανώτατη Επιτροπή 
Τελωνειακών Αμφισβητήσεων (Α.Ε.Τ.Α)». 

11. Αντικαθιστούμε την υποπερίπτωση α' της περίπτω¬ 
σης 3 της υποπαραγράφου I της παραγράφου Β' του 
άρθρου 3, ως εξής: 

«Β.Ι.3. α) Χορήγηση αναρρωτικών αδειών και των αδει¬ 
ών της παρ. 3 του άρθρου 52, των παρ. 2 έως 4 του 
άρθρου 50 του Ν. 3528/2007 και παραπομπή στις Υγει¬ 
ονομικές Επιτροπές, καθώς και διαδικαστικές ενέργειες 
για την άσκηση ένδικων μέσων, για θέματα σχετικά με 
τις γνωματεύσεις των παραπάνω Επιτροπών: 

αα) στους Προϊσταμένους όλων των οργανικών μονά¬ 
δων της Κεντρικής Υπηρεσίας, στους Υπευθύνους Αυτο¬ 
τελών Γ ραφείων και Γ ραφείων και στους υπαλλήλους 
αυτής, καθώς και στους Προϊσταμένους Διευθύνσεων 
των Ειδικών Αποκεντρωμένων Υπηρεσιών, 
ββ) στους Προϊσταμένους των Χημικών Υπηρεσιών, 
γγ) στους Προϊσταμένους των Δ.Ο.Υ., μέχρι την πλήρη 
λειτουργία των Φορολογικών Περιφερειών της Γ ενικής 
Διεύθυνσης Φορολογικής Διοίκησης. 

12. Αντικαθιστούμε τον τίτλο του άρθρου 4, ως εξής: 
«ΣΤΟΥΣ ΠΡΟΪΣΤΑΜΕΝΟΥΣ ΔΙΕΥΘΥΝΣΕΩΝ ΚΑΙ ΥΠΟΔΙ¬ 
ΕΥΘΥΝΣΕΩΝ ΤΩΝ ΕΙΔΙΚΩΝ ΑΠΟΚΕΝΤΡΩΜΕΝΩΝ ΥΠΗ¬ 
ΡΕΣΙΩΝ». 

13. Αντικαθιστούμε την περίπτωση ζ' της υποπαρα- 
γράφου 1 της παραγράφου Α' του άρθρου 4, ως εξής: 

«Α.Ι.ζ) Χορήγηση κανονικών και αναρρωτικών αδει¬ 
ών, στους Προϊσταμένους Υποδιευθύνσεων Τμημάτων, 
Αυτοτελών Τμημάτων, στους Υπευθύνους Αυτοτελών 
Γραφείων και Γραφείων και στους υπαλλήλους της 
Υπηρεσίας, καθώς και λοιπών αδειών, εκτός των περι¬ 
πτώσεων που η εξουσιοδότηση υπογραφής μεταβιβάζε¬ 
ται, με την παρούσα, σε άλλο όργανο. Παραπομπή αυτών 
στις Υγειονομικές Επιτροπές και διαδικαστικές ενέργει¬ 
ες για την άσκηση ενδίκων μέσων, για θέματα σχετικά 
με τις γνωματεύσεις των παραπάνω Επιτροπών». 

14. Αντικαθιστούμε την περίπτωση α' της υποπαρα- 
γράφου 3 της παραγράφου Β' του άρθρου 4 και προ¬ 
σθέτουμε περίπτωση ε' σ’ αυτήν, ως εξής: 


«Β.3.α) Χορήγηση κανονικών και αναρρωτικών αδει¬ 
ών, καθώς και λοιπών αδειών, εκτός των περιπτώσεων 
που η εξουσιοδότηση υπογραφής μεταβιβάζεται, με την 
παρούσα, σε άλλο όργανο στους Προϊσταμένους των 
Τελωνείων που ανήκουν στην κατά τόπον αρμοδιότητά 
τους, καθώς και παραπομπή αυτών στις Υγειονομικές 
Επιτροπές και διαδικαστικές ενέργειες για την άσκηση 
ενδίκων μέσων για θέματα σχετικά με τη γνωμάτευση 
των παραπάνω Επιτροπών». 

«Β.3.ε) Αποφάσεις σύστασης, συγκρότησης και ορι¬ 
σμού μελών Επιτροπών δαπανών αυτοκινήτων των Τε- 
λωνείων». 

15. Προσθέτουμε υποπαραγράφους 4 έως 7 στην πα¬ 
ράγραφο Β' του άρθρου 4, ως εξής: 

«4. Στους Προϊσταμένους των Ελεγκτικών Υπηρεσιών 
Τελωνείων (ΕΛ.Υ.Τ.) 

Αποφάσεις μετακίνησης εκτός έδρας, στο εσωτερικό, 
για εκτέλεση υπηρεσίας, των Προϊσταμένων Τμημάτων 
και υπαλλήλων των Υπηρεσιών τους. 

5. Στον Προϊστάμενο της Υπηρεσίας Ερευνών και Δι¬ 
ασφάλισης Δημοσίων Εσόδων (Υ.Ε.Δ.Δ.Ε.) 

α) Αποφάσεις μετακίνησης εκτός έδρας, στο εσωτερι¬ 
κό, για εκτέλεση υπηρεσίας, στο πλαίσιο της εκτέλεσης 
εντολής ελέγχου που φέρει την υπογραφή του Προϊ¬ 
σταμένου της Υ.Ε.Δ.Δ.Ε., των Προϊσταμένων Τμημάτων, 
Αυτοτελών Τμημάτων, Υπευθύνων Γραφείων και υπαλ¬ 
λήλων της Υ.Ε.Δ.Δ.Ε. 

β) Αποφάσεις μετακίνησης εκτός έδρας, στο εσωτε¬ 
ρικό, για εκτέλεση υπηρεσίας, των Προϊσταμένων των 
Τμημάτων που υπάγονται στον Προϊστάμενο της Υπη¬ 
ρεσίας, καθώς και των Υπευθύνων των Γ ραφείων αυτών 
και των υπαλλήλων τους. 

6. Στον Προϊστάμενο της Υποδιεύθυνσης της Υπη¬ 
ρεσίας Ερευνών και Διασφάλισης Δημοσίων Εσόδων 
(Υ.Ε.Δ.Δ.Ε.) 

α) Αποφάσεις μετακίνησης εκτός έδρας, στο εσωτε¬ 
ρικό, για εκτέλεση υπηρεσίας, στο πλαίσιο της εκτέ¬ 
λεσης εντολής ελέγχου που φέρει την υπογραφή του 
Προϊσταμένου της Υποδιεύθυνσης της Υ.Ε.Δ.Δ.Ε., των 
Προϊσταμένων των Τμημάτων, που υπάγονται στην Υπο¬ 
διεύθυνση της Υ.Ε.Δ.Δ.Ε., καθώς και των Υπευθύνων των 
Γ ραφείων αυτών και των υπαλλήλων τους. 

β) Λοιπές αποφάσεις μετακίνησης εκτός έδρας, στο 
εσωτερικό, για εκτέλεση υπηρεσίας, των Προϊσταμένων 
όλων των Τμημάτων, που υπάγονται στην Υποδιεύθυν¬ 
ση της Υ.Ε.Δ.Δ.Ε. και των υπαλλήλων του Τμήματος 
Δ'-Συντονισμού Επιχειρησιακών Τμημάτων, του Επιχει¬ 
ρησιακού Τμήματος Θ'-Ερευνών και Καταπολέμησης 
της Απάτης στον Φ.Π.Α. και του Τμήματος Γ - Νομικής 
Υποστήριξης της Υποδιεύθυνσης της Υ.Ε.Δ.Δ.Ε., με την 
επιφύλαξη των οριζομένων στην υποπαράγραφο 5 της 
παρούσας παραγράφου. 

7. Στους Προϊσταμένους των Φορολογικών Περιφε¬ 
ρειών 

α) Αποφάσεις μετακίνησης εκτός έδρας, στο εσω¬ 
τερικό, για εκτέλεση υπηρεσίας ή για εκπαιδευτικούς 
σκοπούς (ως εκπαιδευτών ή εκπαιδευομένων), των Προ¬ 
ϊσταμένων όλων των οργανικών μονάδων των Δ.Ο.Υ., 
των Υπευθύνων των Αυτοτελών Γ ραφείων και Γ ραφείων 
αυτών, καθώς και των υπαλλήλων τους. 

β) Χορήγηση κανονικών και αναρρωτικών αδειών, καθώς 
και λοιπών αδειών, εκτός των περιπτώσεων που η εξουσι¬ 
οδότηση υπογραφής μεταβιβάζεται, με την παρούσα, σε 

άλλο όργανο, των Προϊσταμένων των Δ.Ο.Υ. που ανήκουν 
στην χωρική τους αρμοδιότητα, καθώς και παραπομπή 
αυτών στις Υγειονομικές Επιτροπές και διαδικαστικές 
ενέργειες για την άσκηση ένδικων μέσων, για θέματα 
σχετικά με τις γνωματεύσεις των παραπάνω Επιτροπών. 

γ) Αποφάσεις σύστασης, συγκρότησης και ορισμού 
μελών Επιτροπών δαπανών αυτοκινήτων των Δ.Ο.Υ.». 

16. Αντικαθιστούμε το άρθρο 5, ως εξής: 

«Αρθρο 5 

ΣΤΟΥΣ ΠΡΟΪΣΤΑΜΕΝΟΥΣ ΤΜΗΜΑΤΩΝ, ΑΥΤΟΤΕΛΩΝ 
ΤΜΗΜΑΤΩΝ, ΚΑΘΩΣ ΚΑΙ ΣΤΟΥΣ ΥΠΕΥΘΥΝΟΥΣ 
ΑΥΤΟΤΕΛΩΝ ΓΡΑΦΕΙΩΝ ΚΑΙ ΓΡΑΦΕΙΩΝ ΤΩΝ ΕΙΔΙΚΩΝ 
ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ 

Α. Γ ενικά θέματα, κατά λόγο αρμοδιότητας 
α) Ενέργειες προπαρασκευαστικών πράξεων για υπο¬ 
θέσεις που εκκρεμούν. 

β) Ενέργειες πράξεων με τις οποίες ζητούνται στατι¬ 
στικά στοιχεία ή άλλες πληροφορίες, 
γ) Έκδοση πιστοποιητικών ή αντιγράφων γενικά, 
δ) Χορήγηση αντιγράφων εμπιστευτικών εγγράφων, 
ύστερα από έγκριση του Προϊσταμένου της Υπηρεσίας. 

ε) Απαντήσεις σε αιτήσεις πολιτών, εκτός από τις αιτή¬ 
σεις παραπόνων, με τις οποίες ζητούνται πληροφορίες 
για τις υποθέσεις τους. 

στ) Διαβιβαστικά έγγραφα που δεν έχουν ιδιαίτερο 
ενδιαφέρον για την Υπηρεσία. 

ζ) Έγκριση τοποθέτησης στο αρχείο εγγράφων ή αι¬ 
τήσεων, όταν δεν απαιτείται περαιτέρω ενέργεια, 
η) Απλές ανακοινώσεις εγγράφων και αποφάσεων. 

Β. Ειδικά θέματα, κατά λόγο αρμοδιότητας 

1. Στους Προϊσταμένους των Επιχειρησιακών Τμη¬ 
μάτων Ε' έως Η' της Υποδιεύθυνσης της Υπηρεσίας 
Ερευνών και Διασφάλισης Δημοσίων Εσόδων (Υ.Ε.Δ.Δ.Ε.) 

Αποφάσεις μετακίνησης εκτός έδρας, στο εσωτερικό, 
για εκτέλεση υπηρεσίας, στους Υπευθύνους Γ ραφείων 
και στους υπαλλήλους των Επιχειρησιακών Τμημάτων 
Ε' έως Η' της Υποδιεύθυνσης της Υ.Ε.Δ.Δ.Ε., εκτός των 
περιπτώσεων που η εξουσιοδότηση υπογραφής μετα¬ 
βιβάζεται, με την παρούσα, σε άλλο όργανο». 

17. Προσθέτουμε νέα άρθρα 6 και 7, αντικαθιστούμε 
το υφιστάμενο άρθρο 6 και το αναριθμούμε σε άρθρο 
8, ως εξής: 

«Άρθρο 6 

ΣΤΟΥΣ ΠΡΟΪΣΤΑΜΕΝΟΥΣ ΤΩΝ ΔΗΜΟΣΙΩΝ 
ΟΙΚΟΝΟΜΙΚΩΝ ΥΠΗΡΕΣΙΩΝ (Δ.Ο.Υ.) 

ΚΑΙ ΤΩΝ ΤΕΛΩΝΕΙΩΝ, κατά λόγο αρμοδιότητας 

α) Απαντήσεις (σε πρώτο βαθμό) σε αιτήσεις, υπομνή¬ 
ματα και αναφορές παραπόνων πολιτών. 

β) Ενέργειες πράξεων με τις οποίες παρέχονται στα¬ 
τιστικά στοιχεία ή άλλες πληροφορίες. 

γ) Αλληλογραφία με Διευθύνσεις και Υπηρεσίες του 
Υπουργείου Οικονομικών ή άλλων Υπουργείων για τρέ¬ 
χοντα υπηρεσιακά θέματα. 

δ) Έγκριση χορήγησης αντιγράφων εμπιστευτικών 
εγγράφων. 

ε) Έγκριση τοποθέτησης στο αρχείο εγγράφων, για 
τα οποία δεν απαιτείται περαιτέρω ενέργεια. 

στ) Χορήγηση κανονικών και αναρρωτικών αδειών 
στους Προϊσταμένους Υποδιευθύνσεων, Τμημάτων, Αυ¬ 
τοτελών Τμημάτων και στους Υπευθύνους Αυτοτελών 
Γ ραφείων και Γ ραφείων, καθώς και στους υπαλλήλους 


της Υπηρεσίας, καθώς και λοιπών αδειών, εκτός των 
περιπτώσεων που η εξουσιοδότηση υπογραφής μεταβι¬ 
βάζεται, με την παρούσα, σε άλλο όργανο. Παραπομπή 
αυτών στις Υγειονομικές Επιτροπές και διαδικαστικές 
ενέργειες για την άσκηση ενδίκων μέσων, για θέματα 
σχετικά με τις γνωματεύσεις των παραπάνω Επιτροπών. 

ζ) Προτάσεις για την καθιέρωση υπερωριακής εργα¬ 
σίας του προσωπικού της Υπηρεσίας, με οποιαδήποτε 
σχέση εργασίας, για την απασχόλησή του τις νυκτε¬ 
ρινές ώρες, τις αργίες και τις εξαιρέσιμες ημέρες και 
αποφάσεις συγκρότησης συνεργείου υπερωριακής ερ¬ 
γασίας και ορισμού των υπαλλήλων της Υπηρεσίας που 
μετέχουν σε αυτό. 

η) Υπογραφή πρακτικών εμφάνισης προσωπικού με 
σχέση εργασίας ιδιωτικού δικαίου ορισμένου χρόνου 
(άρθρο 21 του Ν. 2190/1994, όπως ισχύει). 

Άρθρο 7 

ΣΤΟΥΣ ΠΡΟΪΣΤΑΜΕΝΟΥΣ ΤΩΝ ΠΕΡΙΦΕΡΕΙΑΚΩΝ 

ΧΗΜΙΚΩΝ ΥΠΗΡΕΣΙΩΝ ΚΑΙ ΤΩΝ ΟΡΓΑΝΙΚΩΝ ΤΟΥΣ 
ΜΟΝΑΔΩΝ, ΚΑΘΩΣ ΚΑΙ ΣΤΟΥΣ ΥΠΕΥΘΥΝΟΥΣ 
ΓΡΑΦΕΙΩΝ ΑΥΤΩΝ, από 29/10/2014 

Α. Γ ενικά Θέματα, κατά λόγο αρμοδιότητας 

I. 1. Στους Προϊσταμένους Χημικών Υπηρεσιών, επιπέ¬ 
δου Διεύθυνσης και επιπέδου Αυτοτελούς Τμήματος, 
εκτός των περιπτώσεων που η εξουσιοδότηση υπο¬ 
γραφής μεταβιβάζεται, με την παρούσα, στα κατωτέρω 
όργανα 

II. Στους Προϊσταμένους: α) Υποδιευθύνσεων των Δι¬ 
ευθύνσεων των Χημικών Υπηρεσιών και 

β) Τμημάτων των Χημικών Υπηρεσιών, με έδρα δια¬ 
φορετική από την έδρα των Διευθύνσεων αυτών και 

III. Στους Υπευθύνους Αυτοτελών Γ ραφείων και Γ ρα¬ 
φείων των Χημικών Υπηρεσιών 

α) Εκθέσεις χημικής εξέτασης. 

β) Πιστοποιητικά αρμοδιότητας Γ.Χ.Κ., όπως πιστο¬ 
ποιητικά ελέγχου και βεβαιώσεων συμμόρφωσης προ¬ 
ϊόντων. 

γ) Πιστοποιητικά, καθώς και βεβαιώσεις που προκύ¬ 
πτουν από τα στοιχεία της ίδιας οργανικής μονάδας ή 
του ίδιου Αυτοτελούς Γ ραφείου ή Γ ραφείου, αντίστοιχα. 

δ) Εισηγήσεις για ορισμό μελών σε επιτροπές που 
συγκροτούνται από τις τοπικού επιπέδου Τελωνειακές 
ή άλλες Αρχές. 

ε)Έγγραφα του Μέρους Β' του Εγχειριδίου Συστήμα¬ 
τος Διαχείρισης Ποιότητας, Τυποποιημένες Διαδικασίες 
Λειτουργίας - Β' Κατηγορίας, ΤυποποιημέναΈντυπα - Β' 
Κατηγορίας. 

στ) Συμβάσεις εργασίας για την πρακτική άσκηση 
φοιτητών ή σπουδαστών στην ίδια οργανική μονάδα 
ή στο ίδιο Αυτοτελές Γραφείο ή Γραφείο, καθώς και 
Αναλυτικές Περιοδικές Δηλώσεις (Α.Π.Δ.) για φοιτητές 
ή σπουδαστές που πραγματοποιούν την πρακτική τους 
άσκηση. 

ζ) Δελτία Χημικής Ανάλυσης, τα οποία συντάσσονται 
και προσυπογράφονται από τον υπάλληλο που χειρί¬ 
στηκε την υπόθεση, σε περιπτώσεις που η έκδοσή τους 
γίνεται σε χώρο εντός της ίδιας οργανικής μονάδας ή 
του ίδιου Αυτοτελούς Γ ραφείου ή Γ ραφείου, αντίστοιχα. 

2. Στους Προϊσταμένους Χημικών Υπηρεσιών, επιπέδου 
Διεύθυνσης και επιπέδου Αυτοτελούς Τμήματος 

α) Ενέργειες με τις οποίες ζητούνται στατιστικά 
στοιχεία ή πληροφορίες ή με τις οποίες παρέχονται 

στατιστικά στοιχεία, πληροφορίες για πεπραγμένα ή 
δράσεις της Υπηρεσίας. 

β) Αλληλογραφία με άλλες δημόσιες Υπηρεσίες, συλ¬ 
λογικά όργανα ή ιδιωτικούς φορείς για τρέχοντα υπη¬ 
ρεσιακά θέματα, εκτός των περιπτώσεων που η εξου¬ 
σιοδότηση υπογραφής μεταβιβάζεται, με την παρούσα, 
σε άλλο όργανο. 

γ) Χορήγηση αντιγράφων εμπιστευτικών εγγράφων. 

δ) Αποφάσεις διατήρησης ή καταστροφής εγγράφων 
και λοιπών στοιχείων των αρχείων της Υπηρεσίας. 

ε) Πρωτόκολλα συνεργασίας με συναρμόδιες Υπη¬ 
ρεσίες άλλων δημόσιων φορέων, σε τοπικό επίπεδο, 
έπειτα από έγκριση του Προϊσταμένου της Γ ενικής Δι¬ 
εύθυνσης Γ.Χ.Κ. 

στ) Προτάσεις για την καθιέρωση υπερωριακής εργα¬ 
σίας του προσωπικού της Υπηρεσίας, με οποιαδήποτε 
σχέση εργασίας, για την απασχόλησή του τις νυκτερι¬ 
νές ώρες, τις αργίες και τις εξαιρέσιμες ημέρες, καθώς 
και αποφάσεις συγκρότησης συνεργείου υπερωριακής 
εργασίας και ορισμού των υπαλλήλων της Υπηρεσίας 
που μετέχουν σε αυτό. 

Β. Ειδικά θέματα, κατά λόγο αρμοδιότητας 

1. Στους Προϊσταμένους Χημικών Υπηρεσιών, επιπέδου 
Διεύθυνσης 

α) Χορήγηση κανονικών και αναρρωτικών αδειών 
στους Προϊσταμένους Υποδιευθύνσεων και Τμημάτων, 
στους Υπευθύνους Αυτοτελών Γραφείων και στους 
υπαλλήλους της Υπηρεσίας, καθώς και λοιπών αδειών, 
εκτός των περιπτώσεων που η εξουσιοδότηση υπο¬ 
γραφής μεταβιβάζεται, με την παρούσα, σε άλλο όρ¬ 
γανο. Παραπομπή αυτών στις Υγειονομικές Επιτροπές 
και διαδικαστικές ενέργειες για την άσκηση ενδίκων 
μέσων, για θέματα σχετικά με τις γνωματεύσεις των 
παραπάνω Επιτροπών. 

β) Αποφάσεις μετακίνησης εκτός έδρας, για εκτέλε¬ 
ση υπηρεσίας ή για εκπαιδευτικούς σκοπούς (ως εκ¬ 
παιδευτών ή εκπαιδευόμενων), στο εσωτερικό, στους 
Προϊσταμένους Υποδιευθύνσεων και Τμημάτων, στους 
Υπευθύνους Αυτοτελών Γραφείων και στους υπαλλή¬ 
λους της Υπηρεσίας, ανεξαρτήτως σχέσεως εργασίας. 

γ) Απαντήσεις σε (πρώτο βαθμό) σε αιτήσεις ή ανα¬ 
φορές παραπόνων πολιτών. 

2. Στους Προϊσταμένους Χημικών Υπηρεσιών, επιπέδου 
Αυτοτελούς Τμήματος 

α) Χορήγηση κανονικών και αναρρωτικών αδειών 
στους Υπευθύνους Γραφείων και στους υπαλλήλους 
της Υπηρεσίας, καθώς και λοιπών αδειών, εκτός των 
περιπτώσεων που η εξουσιοδότηση υπογραφής μεταβι¬ 
βάζεται, με την παρούσα, σε άλλο όργανο. Παραπομπή 
αυτών στις Υγειονομικές Επιτροπές, καθώς και διαδι¬ 
καστικές ενέργειες για την άσκηση ένδικων μέσων, για 
θέματα σχετικά με τις γνωματεύσεις των παραπάνω 
Επιτροπών. 

β) Αποφάσεις μετακίνησης εκτός έδρας, για εκτέλεση 
υπηρεσίας ή για εκπαιδευτικούς σκοπούς, (ως εκπαιδευ¬ 
τών ή εκπαιδευόμενων), στο εσωτερικό, των Υπευθύνων 
Γ ραφείων και των υπαλλήλων της Υπηρεσίας, ανεξαρ¬ 
τήτως σχέσεως εργασίας. 

γ) Διαβιβαστικά έγγραφα και ανακοινώσεις, εκτός των 
περιπτώσεων που η εξουσιοδότηση υπογραφής μεταβι¬ 
βάζεται, με την παρούσα, σε άλλο όργανο. 

δ) Επικύρωση αντιγράφων εγγράφων και βεβαίωση 
του γνησίου της υπογραφής, σε περίπτωση έλλειψης, 


απουσίας ή κωλύματος του αρμόδιου υπαλλήλου, εκτός 
των περιπτώσεων που η εξουσιοδότηση υπογραφής 
μεταβιβάζεται, με την παρούσα, σε άλλο όργανο. 

ε) Βεβαιώσεις για την πραγματοποίηση υπερωριακής 
εργασίας των υπαλλήλων, εκτός των περιπτώσεων που 
η εξουσιοδότηση υπογραφής μεταβιβάζεται, με την πα¬ 
ρούσα, σε άλλο όργανο. 

στ) Απαντήσεις σε αιτήσεις, υπομνήματα και ανα¬ 
φορές, εκτός των περιπτώσεων που η εξουσιοδότηση 
υπογραφής μεταβιβάζεται, με την παρούσα, σε άλλο 
όργανο, καθώς και απαντήσεις σε (πρώτο βαθμό) σε 
αιτήσεις ή αναφορές παραπόνων πολιτών. 

3. Στους Προϊσταμένους Τμημάτων Υποδιευθύνσεων 
και Διευθύνσεων, με έδρα ίδια με την έδρα των Διευ¬ 
θύνσεων 

α) Απλά διαβιβαστικά έγγραφα και ανακοινώσεις, 
β) Απαντήσεις σε αιτήσεις, υπομνήματα και αναφορές 
πολιτών, εκτός από αιτήσεις και αναφορές παραπόνων. 

γ) Επικύρωση αντιγράφων εγγράφων και βεβαίωση 
του γνησίου της υπογραφής, σε περίπτωση έλλειψης, 
απουσίας ή κωλύματος του αρμοδίου υπαλλήλου. 

δ) Ενέργειες με τις οποίες ζητούνται πληροφορίες, 
αρμοδιότητας της οργανικής μονάδας που προΐστανται. 

ε) Βεβαιώσεις για την πραγματοποίηση υπερωριακής 
εργασίας των υπαλλήλων. 

4. Στους Προϊσταμένους Τμημάτων, με έδρα διαφορε¬ 
τική από την έδρα των Διευθύνσεων και στους Υπευθύ¬ 
νους Αυτοτελών Γ ραφείων και Γ ραφείων. 

α) Αλληλογραφία με άλλες δημόσιες Υπηρεσίες, συλ¬ 
λογικά όργανα ή ιδιωτικούς φορείς για τρέχοντα υπη¬ 
ρεσιακά θέματα. 

β) Απλά διαβιβαστικά έγγραφα και ανακοινώσεις, 
γ) Απαντήσεις σε αιτήσεις, υπομνήματα και αναφορές, 
εκτός από αιτήσεις και αναφορές παραπόνων. 

δ) Επικύρωση αντιγράφων εγγράφων και βεβαίωση 
του γνησίου της υπογραφής, σε περίπτωση έλλειψης, 
απουσίας ή κωλύματος του αρμόδιου υπαλλήλου. 

ε) Ενέργειες με τις οποίες ζητούνται πληροφορίες 
αρμοδιότητας της οργανικής μονάδας που προΐστανται 
ή του Αυτοτελούς Γραφείου ή Γραφείου, του οποίου 
είναι υπεύθυνοι. 

στ) Βεβαιώσεις για την πραγματοποίηση υπερωριακής 
εργασίας των υπαλλήλων της οργανικής μονάδας που 
προΐστανται ή του Αυτοτελούς Γ ραφείου ή Γ ραφείου, 
του οποίου είναι υπεύθυνοι. 

Αρθρο 8 

ΤΕΛΙΚΕΣ ΔΙΑΤΑΞΕΙΣ 

Η κατά τα προηγούμενα άρθρα μεταβίβαση εξουσιοδό¬ 
τησης υπογραφής «Με εντολή Γ ενικού Γ ραμματέα Δημοσί¬ 
ων Εσόδων» στους Προϊσταμένους Γ ενικών Διευθύνσεων, 
Διευθύνσεων, Υποδιευθύνσεων, Τμημάτων και Αυτοτε¬ 
λών Τ μημάτων, καθώς και στους Υπεύθυνους Αυτοτελών 
Γ ραφείων και Γ ραφείων της Κεντρικής Υπηρεσίας, των 
Ειδικών Αποκεντρωμένων και Περιφερειακών Υπηρεσιών, 
ισχύει και για τους νόμιμους αναπληρωτές τους, σε περί¬ 
πτωση έλλειψης, απουσίας ή κωλύματος τους». 

Β. Οι διατάξεις της υπ’ αριθμ. Δ6Α 1112903 ΕΞ 2014/ 
31-07-2014 (Β' 2153 και 2291) απόφασής μας, με τις οποίες 
εκχωρείται η εξουσιοδότηση υπογραφής σε Προϊστα¬ 
μένους Οργανικών μονάδων και Υπευθύνους Αυτοτελών 
Γ ραφείων και Γ ραφείων, ισχύουν και για τους Προϊστα¬ 
μένους των Οργανικών μονάδων και τους Υπευθύνους 

των Αυτοτελών Γραφείων και των Γραφείων, στις οποί¬ 
ες μεταφέρονται οι αντίστοιχες αρμοδιότητες και οι 
οποίες θα λειτουργήσουν, από 29/10/2014, με τον τίτλο, 
τις αρμοδιότητες και την δομή που προβλέπονται στην 
υπ’ αριθμ. Δ6Α1058824 ΕΞ2014/8-4-2014 (Β' 865,1079 και 
1846) απόφασή μας, όπως ισχύει και αποτυπώνονται στο 
π.δ. 111/2014 (Α' 178). 

Γ. Κάθε προηγούμενη διάταξη που αντίκειται στις δι¬ 
ατάξεις της παρούσας απόφασης παύει να ισχύει. 

Κατά τα λοιπά ισχύει η υπ’ αριθμ. Δ6Α 1112903 ΕΞ 
2014/31-07-2014 απόφασή μας. 


Δ. Η παρούσα απόφαση ισχύει από της δημοσιεύσεώς 
της στην Εφημερίδα της Κυβερνήσεως, εκτός εάν άλλως 
ορίζεται ρητά στις διατάξεις αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2014 

Η Γ ενική Γ ραμματέας 
Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 



34958 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ·) 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβόιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020289229 10 1 40008 * - 














































































